ming030890/wiki-yue-high-quality huggingface dataset:
九龍巴士46X線

九龍巴士46X線係條由九巴營運嘅香港九龍同新界日頭巴士線，來回大圍顯徑邨同美孚新邨，經顯徑、隆亨、大圍、梨木樹、葵涌、荔景。
由於呢條線係唯一一條全日經城門隧道去大圍同唯一一條去九龍嘅城門隧道巴士線，所以客量相當大。同時呢條線係城門隧道轉車站最多乘客等嘅巴士線。
雖然呢條線同之前九龍巴士86B線總站相同，但行走路線有好大分別，46X線經城門隧道同荔景，86B線經大埔公路同西九龍。

歷史
1990年4月20號：呢條線正式開辦，路線同依家有很大嘅出入，來回荔景（南）同秦石邨。配合城門隧道啟用，初時更經葵涌東北（和宜合道石梨貝段），取代48A嘅部份原有服務地區。
1991年5月26號：城門隧道轉車站啟用，總站改為顯徑同美孚，同埋唔經葵涌東北同荔景，但喺朝早繁忙時間設特別車由荔景去顯徑。
1992年4月6號：黃昏繁忙時間去美孚方向經荔景山路。
1992年4月27號：繁忙時間增設去葵芳地鐵站嘅短途特別車，編號為46P。
1994年2月21號：朝早繁忙時間荔景去顯徑特別車改叫46P。
1995年3月31號：因應荔景（南）總站永久封閉，46P朝早繁忙時間荔景去顯徑特別車取消，改由呢條線朝早去顯徑經荔景山路取代。
1995年9月4號：46P總站延長到荔景（北）。
1996年4月27號：呢條線除朝早去美孚同黃昏往顯徑嘅班次外，其餘所有班次都經荔景山路。
1996年11月1號：呢條線改經清麗苑同荔園舊址（現為荔欣苑同盈暉臺），同喺朝早繁忙時間增設特別車46S，由大圍火車站去荔景（北），經美松苑。（2006年5月4號起繞經美田邨）
2000年6月29號：呢條線全日經荔景山路。
2001年2月25號：46X系列路線改為全冷氣服務。
2005年6月27號：為善用資源，46P取消平日朝早班次，只維持平日黃昏繁忙時間嘅服務。
2006年9月25號：46P去顯徑方向經美田邨。
2014年1月4號，因應46S取消，46P總站改喺美田，唔再服務顯徑、隆亨、新翠、大圍同荔景，同擴展到平日朝早同黃昏繁忙時間服務。朝早班次單向由美田開去葵芳鐵路站，下晝班次就循環來回美田同葵芳鐵路站。

八達通轉乘優惠
由46X系列路線往荔景／美孚方向於上車後2.5小時內轉乘^31M、39M、42M、234A、234B、^235M、238M、243M，或由上述路線轉乘46X系列路線往顯徑方向，次程可獲$4.2優惠，若次程車費低過$4.2，就免費轉車。
^ 乘搭31M或235M由石籬／安蔭往葵芳鐵路站方向，或乘搭46X系列路線由顯徑／大圍鐵路站往美孚／荔景（北）方向，到達昌榮路同珍醬油罐頭食品落車需過對面到新豐中心轉車。
乘搭46X系列路線由顯徑／大圍鐵路站往美孚／荔景（北）方向，需喺城門隧道轉車站轉乘往荃灣方向嘅43X、48X、49X、73X、278P/278X，先至可以轉乘39M、42M、238M、243M往荃灣或青衣。
喺城門隧道轉車站轉乘46X系列路線去顯徑同美孚或荔景（北）方向都唔使畀錢轉車。

用車
承呢條線前身48A及45X開辦時仍用利蘭勝利二型同丹尼士喝采巴士，之後由於客量高企，好快就換入12米三門大巴接捧，一直到全冷後先至改派11米巨龍做主力。
雖然呢條線客量非常高，但早年呢條線改做全冷氣服務時，絕大多數巴士都係舊型號11米巴士，直到近年先至多返載客量較大嘅12米巴士。
依家用車包括18架丹尼士巨龍12米（3AD）雙層冷氣巴士同14架丹尼士三叉戟12米（ATR）雙層低地台冷氣巴士，共32架車，係用車最多嘅城門隧道巴士線，全部車都屬沙田車廠。

濕碎料
呢條線係唯一喺九龍市區設總站嘅城隧巴士線。
呢條線係九巴唯一一條編號介乎30到49（荃灣、葵青區編號），但唔喺荃灣、葵青地區設總站的路線。
呢條線係用車最多嘅城隧巴士線，平日繁忙時間32架，但非繁忙只有16架。
呢條線係丹尼士巨龍用車最多嘅巴士線（約佔18架）。
呢條線係沙田區班次最頻密嘅巴士線。
九龍巴士276A線

九龍巴士276A線係香港一條日間巴士路線，來往天水圍天恆邨同上水太平邨，途經天水圍南、上水等地區。
2001年4月10號，276A路線正式開辦，來往天恆邨同太平。

收費
全程：$9.7
天恆邨去天祐苑或者之前：$4.6（須用八達通同埋須喺上車同下車各拍卡一次）
聚星樓去天恆邨：$4.6
本線設有12歲以下細路同65歲或以上老人家半價優惠。
乘客可以用現金或者八達通喺上車時畀錢，冇得找錢。

行車路線
天恆邨開經：天瑞路、天湖路、天耀路、天福路、朗天路、唐人新村交匯處、元朗公路、新田公路、粉嶺公路、寶石湖路、彩園路、百和路、保健路以及保平路。
太平開經：保平路、保健路、百和路、彩園路、寶石湖路、粉嶺公路、新田公路、元朗公路、唐人新村交匯處、朗天路、天福路、天耀路、天湖路以及天瑞路。
九龍巴士287X線

九龍巴士287X線係條由九巴營運嘅香港九龍同新界市區巴士線，循環來回沙田區水泉澳邨同佐敦，經沙田圍、秦石邨、大圍、佐敦道、油麻地、旺角、大角咀。呢條係經八號幹線青沙公路（長沙灣到沙田段）往返沙田同九龍嘅特快線。

史
2014年8月23號：287X線投入服務，取代87A線，循環往返博康同佐敦。
2014年9月29號：受示威（雨傘革命）影響而暫停服務。
2014年10月5號：恢復服務，但路綫有臨時改動：駛到彌敦道後，改為左轉眾坊街，左轉上海街，右轉甘肅街，右轉渡船街，塘尾道，左轉櫻桃街返原有路綫。
2014年11月26號：大概下晝6點起恢復原有路綫。
2015年1月10號：喺青沙公路轉車站增設中途站，並提供同其他經嗰度嘅九巴路線嘅八達通轉乘優惠。
2016年2月5號：由博康延長到水泉澳。
途經多石街、博泉街同水泉坳街出入水泉澳邨；
來回程維持兜博康巴士總站；
往佐敦方向，喺博泉街加「月泉樓」站；
頭尾班車都提前5分鐘開，同加密平日繁忙時間班次。
2016年6月13號：往水泉澳方向加博泉街「城泉樓」站。
2017年4月15號：佐敦道以北一段連翔道南行線重開，同時永久封閉D1A（N）路，往佐敦方向恢復行經嗰段連翔道。
2017年12月18號：加特別班次，喺禮拜一到五18:50由旺角街市開去水泉澳。
九龍巴士31線

九龍巴士31線係香港新界一條循環巴士線，來往荃灣西鐵路站同埋石籬。
條線以「石籬邨石安樓」做循環點。

史
呢條線前身係16B線（葵涌到荃灣中約）同16D（葵涌到深井），葵涌總站先後設響青山道梨木道交界同石籬邨第四座側，後因左派暴動而停止服務約三個月。
1967年11月18號：投入服務，往來北葵涌（後改稱石籬）同荃灣中約（後改稱荃灣碼頭），並途經和宜合道（上葵涌工業區一帶）同梨木道，以取代16B線功能。同時又開辦31A線，來往北葵涌同荃灣西約，更喺1969年5月中逢假日延長到深井，取代16D線。
1969年1月16號：配合35線投入服務，呢條線改經青山公路同和宜合道直接往來石籬，唔經梨木道。
1977年3月15號：因上葵涌新交通管理措施，和宜合道冇得右轉青山公路西行，往荃灣方向行返梨木道。
1980年6月30號：改經昌榮路。
1991年8月4號：同35線合併並改做循環線。
1994年11月27號：同235線分道揚鑣，互相提供頻密班次往來荃灣同安蔭。
2001年6月11號：改做全線以冷氣巴士服務。
2002年12月21號：開始同新界西北區巴士路線提供轉乘優惠。
2003年10月26號：配合西鐵荃灣西站（現稱荃灣西鐵路站）巴士總站啟用同九廣西鐵（現稱港鐵西鐵綫）就快通車，總站搬到呢處。
2011年3月13號：往荃灣西鐵路站方向，改由青山公路左轉關門口街，右轉沙咀道原有路線，唔再經德士古道，並喺關門口街悅來酒店增設分站，原有喺沙咀道近大窩口工廠大廈舊址嘅巴士站取消。

路線
途經：大河道、沙咀道、德士古道、荃富街、關門口街、青山公路、石排街、大白田街、石梨街、安足街、安蔭巴士總站、安足街、石排街、大白田街、梨木道、童子街、石蔭路、北葵涌街市、石蔭路、童子街、梨木道、和宜合道、昌榮路、青山公路、關門口街、沙咀道同大河道。
九龍巴士52S線

九龍巴士52S線係一條香港新界旅遊巴士路線，來往屯門公路巴士轉乘站同曾咀，為清明節同重陽節前後前往屯門曾咀靈灰安置所嘅掃墓人士，提供點對點特快服務，中途只會喺龍鼓灘路近沙埔崗127號設置中途站。

服務時間同班次
因應乘客需求，實際開出之班次可能比編定班次頻密，亦會喺上述服務時段以下加開額外班次。

收費
全程：$19.1
龍鼓灘去屯門公路巴士轉乘站：$15.9
龍鼓灘去曾咀：$12.5
本線設有12歲以下細路同65歲或以上老人家半價優惠。
乘客可以用現金或者八達通喺上車時畀錢，冇得找錢。

行車路線
屯門公路轉車站開經：青山公路－大欖段、小欖交匯處、屯門公路、皇珠路、龍富路、龍門路、龍鼓灘路、稔灣路及未命名路。
曾咀開經：未命名路、稔灣路、龍鼓灘路、龍門路、龍富路、皇珠路、屯門公路、小欖交匯處、青山公路 – 大欖段及小欖交匯處支路。
九龍巴士276B線

九龍巴士276B線係香港一條日間巴士路線，來往天水圍天富苑同上水彩園邨，途經天水圍北、天水圍東、天水圍南、落馬洲轉車站、上水站等地區。
呢條路線特別繞經落馬洲轉車站，方便天水圍同北區居民接駁皇巴士來往皇崗口岸。

收費
全程：$9.7
天富去天慈邨或者之前：$4.6（需要用八達通，上落車拍卡各一次）
天耀邨耀豐樓去天富：$4.6
本線設有12歲以下細路同65歲或以上老人家半價優惠。
乘客可以用現金或者八達通喺上車時畀錢，冇得找錢。

行車路線
276B線嘅走線圖
天水圍（天富）開經：天華路、天瑞路、濕地公園路、天葵路、天龍路、天城路、天福路、朗天路、唐人新村交匯處、元朗公路、新田公路、新田交匯處、青山公路—洲頭段、新田公共運輸交匯處、青山公路—洲頭段、新田交匯處、粉嶺公路、寶石湖路、彩園路、迴旋處、彩園路及彩園邨通道。
上水（彩園）開經：彩園邨通道、彩園路、迴旋處、彩園路、寶石湖路、粉嶺公路、新田交匯處、青山公路—洲頭段、新田交匯處、新田公路、元朗公路、唐人新村交匯處、朗天路、天福路、天城路、天龍路、天葵路、濕地公園路、天瑞路及天華路。
九龍巴士277E線

九龍巴士277E線係香港一條由九巴營運嘅新界市區巴士路線，來往上水（天平）同藍田站，途經吐露港公路同大老山隧道往返兩地，唔經粉嶺南，打破北區巴士路線傳統走線。
佢重有特別班次九龍巴士277P線，總站同277E線一樣，但兜埋粉嶺南、鑽石山同埋新蒲崗。

史
2013年8月24號：277E同277P線因應北區區域性巴士路線重組而開辦，來往天平邨同藍田站，試辦三個月。
2013年11月2號：277E去藍田站方向，逢星期一至六加開06:40班次。
2014年9月27號：277E同277P線服務時間對調。277E線擴展為全日服務，277P線改為星期一至五繁忙時間行駛，上晝天平開4班，下晝藍田站開4班。
2017年1月7號：277E延長服務時間，星期一至六提早到06:20開上水（天平）頭班車，同時每日延至23:40開藍田站尾班車；同時加密星期一至五朝早天平邨開出班次至15分鐘一班。
2017年7月1號：增設由新運路「上水站」往上水（天平）嘅分段收費。
2018年6月25號：277E星期一至五由天平邨開出嘅頭班車時間提早到06:00。
2019年10月14號：277E往藍田站方向改經天平路、馬會道、迴旋處、馬會道後返回原有路線，取消「天平邨天怡樓」同「符興街」兩站，但新增「鳳南路」、「翠麗花園第三座」及「北區運動場」三站；天平邨開出嘅服務時間為延至06:00至23:00，藍田站開出嘅服務時間延至07:00至00:00。
2021年4月19號：277E星期一至五由藍田開出嘅頭班車提早到06:30。

行車路線
巴士277E線路線圖同埋停站位置
277E線走線圖
277P線走線圖
277E
上水（天平）開經：天平路、馬會道、龍琛路、龍運街、新運路、上水巴士總站、龍運街、新運路、掃管埔路、雞嶺迴旋處、掃管埔路、百和路、清曉路、清河邨公共運輸交匯處、清曉路、百和路、掃管埔路、雞嶺迴旋處、粉嶺公路、吐露港公路、大老山公路、大老山隧道、觀塘繞道、觀塘道同鯉魚門道。
藍田站開經：鯉魚門道、迴旋處、鯉魚門道、觀塘道、龍翔道、斧山道、大老山隧道、大老山公路、吐露港公路、粉嶺公路、雞嶺迴旋處、掃管埔路、百和路、清曉路、清河邨公共運輸交匯處、清曉路、百和路、掃管埔路、雞嶺迴旋處、掃管埔路、新運路、龍琛路、馬會道、迴旋處、馬會道、龍琛路及天平路。
277P
上水（天平）開經：天平路、龍琛路、馬會道、迴旋處、馬會道、龍琛路、龍運街、新運路、上水巴士總站、龍運街、新運路、掃管埔路、雞嶺迴旋處、掃管埔路、百和路、清曉路、清河邨公共運輸交匯處、清曉路、百和路、粉嶺公路、吐露港公路、大老山公路、大老山隧道、斧山道、鳳德道、蒲崗村道、彩虹道、彩虹邨通道、太子道東、觀塘道同鯉魚門道。
藍田站開經：鯉魚門道、迴旋處、鯉魚門道、觀塘道、龍翔道、斧山道、彩虹道、蒲崗村道、鳳德道、龍蟠街、大磡道、大老山隧道、大老山公路、吐露港公路、粉嶺公路、百和路、清曉路、清河邨公共運輸交匯處、清曉路、百和路、掃管埔路、雞嶺迴旋處、掃管埔路、新運路、龍琛路、馬會道、迴旋處、馬會道、龍琛路及天平路。

沿線車站
有 * 嘅車站淨係277P線停，佢亦唔停有 # 號嘅車站。

收費
全程：$16.3
過大老山隧道後往藍田站：$6.8
大老山隧道往上水（天平）：$13.3
清河邨往上水（天平）：$5.0
上水站往上水（天平）：$3.8
本線設有12歲以下細路同65歲或以上老人家半價優惠。
乘客可以用現金或者八達通喺上車時畀錢，冇得找錢。
中河昌彥

中河昌彥（1969年8月26號—）係日本足球員，司職守門員，效力過橫濱飛翼，橫濱水手，京都不死鳥，及名古屋八鯨。
中洞站 (釜山)

中洞站係釜山都市鐵道2號綫一個地底車站，喺韓國釜山廣域市海雲臺區中洞（韓文：중동 (부산)）。

車站結構
站體係2面2線側式月台嘅地底車站，等車月台有月台幕門，可以通過等車室轉反方向嘅列車。

史
2002年8月29號：落成啟用。
中河內雅貴

中河內雅貴，係日本嘅一個男藝人同埋演員。
中洋脊

中洋脊，又叫海嶺，係種海洋上面嘅特殊地形。最早喺大西洋中央附近發現有高大山脈，所以叫中洋脊，而今大西洋中洋脊亦係最出名嘅；後來又喺好多其它海洋中道見到，但唔一定喺正中心。形成嘅岩石多數係玄武岩同輝長岩（兩者成份相同），且越接近中洋脊，岩石越新，噉係因為中洋脊中心係板塊邊緣，不斷有地殼活動形成新岩石，而將舊岩石推向兩邊。若果岩脊頂部高過海平面，就會成為島，如冰島。
中江

中江（韓文：중강군／中江郡 Junggang gun */?）係朝鮮民主主義人民共和國慈江道嘅一個郡。
PTU機動部隊

《PTU機動部隊》，中國大陸劇名《機動部隊》，係英皇娛樂同優酷聯合出品拍攝製作嘅香港電視劇，由林峯、蔡卓妍、方中信主演，何澍培、韓平執導。套劇總共有30集，每集大約1個鐘。
套劇喺2019年5月9號喺 Viu OTT平台播出（限1O1O/csl客戶或Viu升級會員睇）。香港viuTV預計之後會播。
亞德里亞航空

亞德里亞航空（Adria Airways）係斯洛文尼亞一間航空公司，1961年開張。
亞德馬基巴羅斯

亞德馬基巴羅斯（葡文：Ademar de Barros；1901年4月22號—1969年3月12號）係巴西飛機師、醫生、生意人同政治人物，喺巴西聖保羅州嘅皮拉西卡巴市出世。喺1947年至1951年同1963年至1966年期間出任聖保羅州州長，1957年至1961年期間出任聖保羅市市長。
亞德四世

亞德四世（Adrian IV，又譯阿德里安四世，1100年—1159年9月1號）係羅馬天主教第169任教宗，1154年到1159年在位。
亞德五世

亞德五世（Adrian V，1210年—1276年8月18號）係羅馬天主教第186任教宗，1276年在位。
亞拉姆文

亞拉姆文（敘利亞文：ܐܪܡܝܐ‎，羅馬拼音：Ārāmāyā），又叫阿拉米文、阿拉美文，基督教譯亞蘭文，係西亞嘅一隻語言，有超過50萬人用。
亞拉岡

亞拉岡（Aragón）係西班牙東北一個自治區，面積47,719平方公里，人口大約128萬，首府薩拉戈薩。佢北面係法國，東面係加泰隆尼亞，南面係華倫西亞自治區。
亞德一世

亞德一世（Adrian I，又譯哈德良一世，700年—795年12月25號）係羅馬天主教第95任教宗，772年到795年在位。
亞德二世

亞德二世（Adrian II，又譯哈德良二世，792年—872年12月14號）係羅馬天主教第106任教宗，867年到872年在位。
亦帆

吳亦帆（Ciywas Turay；漢字轉寫：吉娃斯·杜嵐；英文：Canace Wu；1979年3月5號—），藝名亦帆，係一個臺灣女歌手，泰雅族人。
亥姆霍茲自由能

喺熱力學上，亥姆霍茲自由能（英文：Helmholtz free energy）係一種熱力位能，指嗰一個封閉熱力學系統入面喺溫度唔變嘅情況之下可以攞到嘅有用作功。
亥姆霍茲音高記法

亥姆霍茲音高記法（Helmholtz pitch notation）係一套幫音高改名嘅方案，由德國科學家赫爾曼·馮·亥姆霍茲發明，會用到大小楷字母（A至G）同埋上下標嘅角分符號（ ͵  ′  或者  ⸜ ⸝）。
類似記音法喺德國其實一直都有用，用喺一種15至18世紀之間用嘅德國式風琴譜，爾種樂譜喺18世紀中開始先唔再用，不過喺風琴譜，用大楷字母標嘅八度已經係最低音，再低就已經標唔到。
交食捷算

交食捷算，天文書兼算書，以圖法方便得出交食時刻，當時初學天文參攷書。大清黃炳垕寫，而佢實情同治年間舉人。本書寫咗後傳畀門人。光緒四年戊寅，即一八七八年，門人胡秉成校對兼出版本書，連埋五緯捷算一齊出。此後亦都有幾個版本。
交食捷算有四卷，清史稿亦有記載。書出自西學東漸時期。所謂交食，亦即日食月食。
京士柏道

京士柏道（英文：King's Park Rise）係香港九龍油尖旺區京士柏一條路，連住衛理道同京士柏山道，長0.3公里。
京士縣

京士縣（粵拼：ging1 si6 jyun6，英文：Kings County）或者國王縣，係美國加利福尼亞州一個縣，面積約莫3,604平方公里，人口約莫13萬。
京士頓橋鎮

京士頓橋鎮（英文： Kingsbridge ）係英格蘭德雲郡嘅一個市集鎮（market town），喺2021年嘅人口普查入面有5,683人，同2011年嘅6,116人，減少咗433人（7.1%）。以鎮面積1.792平方公里計算，人口密度係每平方公里住咗3,171人。
舊市政廳大廈上面嘅鐘喺河口望向個鎮
京士連同韋士諾福

京士連同韋士諾福（英文：King's Lynn and West Norfolk）係英國一個非都市區，屬於諾福郡，人口約151,000。
京士頓

京士頓 (牙買加)，牙買加首都。

加拿大
京士頓 (加拿大新賓士域省)；
京士頓 (加拿大紐芬蘭省)；
京士頓 (加拿大諾華斯高沙省)；
京士頓 (加拿大安大略省)，同名加國城市當中最大嗰個；
京士頓 (加拿大愛德華王子島省)。

澳洲
京士頓 (澳洲首都領地)，堪培拉嘅一個郊區；
京士頓 (澳洲諾福克群島)，諾福克群島首府；
京士頓 (澳洲昆士蘭州)；
東南京士頓 (澳洲南澳領地)；
默里河畔京士頓 (澳洲南澳領地)
京士頓 (澳洲塔斯曼州)；
京士頓 (澳洲維多利亞州)，一條村；
京士頓 (澳洲維多利亞州自治市)，墨爾本郊區嘅自治市；
京士頓選區，阿德萊德郊區嘅聯邦選區。

英格蘭
京士頓 (英格蘭劍橋郡)；
京士頓 (英格蘭德雲郡)；
京士頓 (英格蘭咸普郡)；
京士頓 (英格蘭懷特島)，喺咸普郡懷特島上邊；
京士頓 (英格蘭根特郡)；
京士頓 (英格蘭多實郡)；
京士頓 (英格蘭多實郡珀碧克島)；
京士頓 (英格蘭白金漢郡)；
京士頓 (英格蘭牛津郡)；
費靈旁邊嘅京士頓，喺修適士郡；
海邊京士頓，喺修適士郡；
路易斯區附近嘅京士頓，喺修適士郡；
索亞河畔京士頓，喺諾定咸郡；
京士頓·司摩亞，喺森麻錫郡；
京士頓·聖瑪麗, 喺森麻錫郡；
侯河上面嘅京士頓，喺約克郡；
泰晤士河上面嘅京士頓，泰晤士河畔京斯頓皇家自治市最大嘅定居點；
泰晤士河畔京斯頓皇家自治市，大倫敦嘅自治市之一。

蘇格蘭
京士頓 (蘇格蘭東洛丹區)；
京士頓 (蘇格蘭莫雷區)。

其它
京士頓 (商品)：一個電子產品牌子，專門賣U盤同內存條、硬碟之類。大陸又名「金士頓」。
京士連

京士連（英文：King's Lynn）係英國諾福郡嘅一個海港和市鎮，喺倫敦北面97英里（156公里）。 人口有42,800人。當地有好多戲院、博物館同休閒文化場所。
京士頓街

京士頓街（英文：Kingston Street）係香港銅鑼灣一條馬路，由告士打道開始，去到百德新街。
Trébédan

Trébédan係法國嘅一個市鎮，位置喺阿摩爾濱海。
Trébons-de-Luchon

Trébons-de-Luchon係法國嘅一個市鎮，位置喺奧斯坦尼大區嘅上加龍。
Tréclun

Tréclun係法國嘅一個市鎮，位置喺黃金丘。
Trédaniel

Trédaniel係法國嘅一個市鎮，位置喺阿摩爾濱海。
Trébons-sur-la-Grasse

Trébons-sur-la-Grasse係法國嘅一個市鎮，位置喺奧斯坦尼大區嘅上加龍。
Trébrivan

Trébrivan係法國嘅一個市鎮，位置喺阿摩爾濱海。
Trédias

Trédias係法國嘅一個市鎮，位置喺阿摩爾濱海。
Trébeurden

Trébeurden係法國嘅一個市鎮，位置喺阿摩爾濱海。
Trébry

Trébry係法國嘅一個市鎮，位置喺阿摩爾濱海。
Trédarzec

Trédarzec係法國嘅一個市鎮，位置喺阿摩爾濱海。
Your Latest Trick

Your Latest Trick係英國搖滾樂團險峻海峽嘅歌曲，收錄喺佢哋嘅第5張專輯Brothers in Arms ，亦係呢隻碟最後一首主打單曲。
呢首歌嘅薩克斯風開頭部分後來被改編作為香港電視劇《壹號皇庭》系列嘅主題音樂。
Youth有機生活

《Youth有機生活》（Youth Life）係香港電視娛樂製作嘅資訊節目，2017年10月28號到12月9號同埋2018年2月24號到4月21號逢禮拜六15:30-16:00喺ViuTV播，主持係劉秉賓（皓聖）、李靜蓮（Alina）、馬倩宜（Happy）。節目用健康生活做主題，主要講下節食同各種運動。
Young 對稱化子

Young對稱化子(Young symmetriser)係表示論入面嘅一種架生，用來整對稱羣嘅唔約得表示。

其中係整數d 嘅分解(partition)，啲越來越細。
Y係相應嘅Young diagram
P={| g 保存每一行}
Q={| g 保存每一列}
咁
就叫楊對稱化子(Young symmetriser)
Yssandon

Yssandon係法國嘅一個市鎮，位置喺戈雷茲。
Ytrac

Ytrac係法國嘅一個市鎮，位置喺康塔爾。
Saint-Geniès-de-Comolas

Saint-Geniès-de-Comolas係法國嘅一個市鎮，位置喺奧斯坦尼大區嘅加爾。
Saint-Geniès-des-Mourgues

Saint-Geniès-des-Mourgues係法國嘅一個市鎮，位置喺奧斯坦尼大區嘅埃羅。
Saint-Geniès-de-Malgoirès

Saint-Geniès-de-Malgoirès係法國嘅一個市鎮，位置喺奧斯坦尼大區嘅加爾。
Saint-Georges, Gers

Saint-Georges, Gers係法國嘅一個市鎮，位置喺奧斯坦尼大區嘅熱爾。
Saint-Geniès-de-Fontedit

Saint-Geniès-de-Fontedit係法國嘅一個市鎮，位置喺奧斯坦尼大區嘅埃羅。
Saint-Geniès-de-Varensal

Saint-Geniès-de-Varensal係法國嘅一個市鎮，位置喺奧斯坦尼大區嘅埃羅。
Saint-Georges-Antignac

Saint-Georges-Antignac係法國嘅一個市鎮，位置喺濱海沙藍特。
Saint-Thibéry

Saint-Thibéry係法國嘅一個市鎮，位置喺奧斯坦尼大區嘅埃羅。
Saint-Thois

Saint-Thois係法國嘅一個市鎮，位置喺布禮斯大區嘅菲尼斯泰爾。
Saint-Sériès

Saint-Sériès係法國嘅一個市鎮，位置喺奧斯坦尼大區嘅埃羅。
Saint-Thibaut

Saint-Thibaut係法國嘅一個市鎮，位置喺埃納。
Saint-Séglin

Saint-Séglin係法國嘅一個市鎮，位置喺布禮斯大區嘅伊勒-維萊訥。
Saint-Séverin

Saint-Séverin係法國嘅一個市鎮，位置喺沙藍特。
仁醫

《仁醫》（日文：JIN-仁-）係日本漫畫作品，由村上紀香創作，用一位現代醫生穿越到幕末時期做題材。漫畫被改編做同名電視劇，2009年到2011年拍咗兩季。
仁顯王后的男人

《仁顯王后的男人》（韓文：인현왕후의 남자）係2012年韓國電視劇，由智鉉寓同劉寅娜主演。故仔講古代大朝鮮國一位官吏時空穿越到現代，遇見一位飾演仁顯王后嘅女演員嘅愛情故仔。
仁風街

仁風街（英文：Yan Fung Street）係香港何文田一條馬路。
仁風街係單線單程路，成條路都係上斜，啲車只可以喺漆咸道北入，行完成條路之後左轉佛光街。條路左邊原本係斜坡，冇樓冇行人路，但喺近漆咸道北有個防空洞入口；至於條路右邊，近漆咸道北有個仁風街休憩花園，同佛光街交界係香港理工大學嘅學生宿舍（以前山谷道邨第17座），中間有行人路連接，行人路下面就係山谷道。
由於港鐵要起觀塘綫延綫嘅何文田站，成條仁風街喺2011年8月16號封晒，去到2016年9月26號先至開返。工程過後，條路左邊係何文田站，近佛光街有一個出入口。
仁科賀惠

仁科賀惠（1972年12月7號—）係日本足球員，踢後衞，曾經喺1995～2000年間為日本女子足球代表隊出場46次，入咗2球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。
仁神星

仁神星（Aglaja），即係小行星47，係太陽系小行星帶嘅一粒小行星，喺1857年9月15號發現。
仁者無敵

《仁者無敵》（英文：The Invincible Medic），係香港無綫電視一套電視劇，1980年喺翡翠台首播，長20集，由盧海鵬、石修、李琳琳主演。
仁面仔

仁面仔（粵拼：jan4 min6 zai2；學名：Dracontomelon dao），又嗌仁面樹（粵拼：jan4 min6 syu6），係漆樹科人面子屬嘅常綠喬木，原產華南同越南，而家喺中國廣東、廣西、雲南、馬來西亞、印尼、柬埔寨、印度、越南、緬甸、泰國、巴布亞新畿內亞、菲律賓、所羅門群島都可以搵到。
佢亦係種淨化環境植物。

樣
植株高10～20米，有板根。葉屬羽狀複葉，長30～45厘米，有細葉11～19隻；細葉近革質，長橢圓形近似披針，長6～12厘米，基部兩邊稍微唔對稱。花屬圓錐花序，頂生，公乸同樹；花冠白，好細，長約3毫米；每年春末夏初開花。果屬核果，似揼扁咗嘅綠圓波噉，闊大概2厘米；每年秋末結果。

習性
佢鍾意喺有陽光、肥而酸嘅泥、及高温同高濕環境度生，而且發芽能力好犀利。佢既禁凍又抵抗到大風同大氣污染。

用途
植株可以用嚟做綠籬植物同庭蔭植物，亦可以做行道樹。嫩果可以做藥、蜜餞同糖，熟咗之後可以當生果食。
伊利沙伯二世

伊利沙伯二世（英文：Elizabeth II，1926年4月21號—2022年9月8號），原名伊利沙伯·亞歷珊卓·瑪麗（Elizabeth Alexandra Mary），係英國君主、其他英聯邦王國君主、同埋英聯邦嘅元首，響1952年2月6號登基，繼承老竇佐治六世嘅王位，成為英國、加拿大、澳洲、紐西蘭、南非、巴基斯坦同錫蘭女王。在位幾十年蒞，以佢為元首嘅國家隨住去殖民化浪潮有所增減，曾經係英、加、澳、紐同其他十一個喺佢登基後獨立嘅國家，包括牙買加、巴哈馬、格林納達、巴布亞新畿內亞、所羅門群島、圖瓦盧、聖露西亞、聖文森、伯利茲、安提瓜巴布達同埋聖傑氏尼維斯嘅女王，其餘國家則改制為共和國，廢除咗佢作為君主嘅地位。佢亦都係英國國教會嘅最高首領。香港人稱呼佢做英女皇或者事頭婆。

早年
1929年
1926年4月21號凌晨兩點四十分，伊利沙伯響倫敦梅費爾布魯頓街17號出世，係約克公爵亞厘畢王子同老婆伊利沙伯共同嘅第一個細路。佢出世嗰陣，國王係阿爺佐治五世，阿嫲就係王后瑪麗；而阿公係貴族，第十四代斯塞莫同京荷恩伯爵克勞德·鮑斯ー利昂。佢當時係英國王位第三順位繼承人；雖然當時伯父愛德華未結婚，但愛德華好後生，啲人都預佢第日會結婚生仔，所以伊利沙伯登基做女王嘅可能性唔大。
同年5月29號，佢響白金漢宮由約克大主教Cosmo Gordon Lang受洗。佢個名「伊利沙伯·亞歷珊卓·瑪麗」其實都係跟屋企人嚟命名：「伊利沙伯」嚟自佢阿媽，「亞歷珊卓」嚟自太嫲亞歷珊卓王后，而「瑪麗」就係跟據阿嫲王后瑪麗。

登基
女王同王夫嘅加冕照（1953年6月）
原本佢作為國王佐治五世嘅二仔嘅女，本身佢無望繼位，而阿爺佐治五世亦唔希望佢繼位（佢響臨走前話：「我求上帝，希望我個仔愛德華唔好同啲乜嘢女人結婚，而伯堤（佐治六世個花名）同莉莉畢（伊利沙伯二世個花名）唔會同王位有任何關係」）。
但最後一語成讖，伯父愛德華八世響登基無耐就堅持要同華里絲·辛普森結婚，英國聖公宗唔同意國王同一個離過婚嘅女人係埋一齊，結果愛德華八世退位。老豆佐治六世響極其唔情願嘅情況下登基。因為佢本身冇兄弟，先至可以成為王位第一繼承人。而由於父王因病早逝而亦令佢芳齡繼位，而家伊利沙伯二世已經超越太太嫲維多利亞女皇，成為英國史上做得最耐嘅君主，兼且係英國最長命君主。2016年泰國蒲眉王過身後，佢做咗當今全世界在位最耐嘅國家元首，2022年9月8號，佢喺蘇格蘭巴摩盧城堡與世長辭。

政治權力
女王名義上嘅權力遠大過實權。英國政府同加拿大政府正式名係「女王陛下政府」（Her Majesty's Government）。喺英國程序上由女王負責任命大臣，實際上依英國嘅民主憲政慣例，女王聽從首相嘅建議而唔係任意選擇大臣、官員。女王會喺首相要求下解散議會，去進行大選。而喺大選中取得勝利的政黨領袖，就要得到女王邀請先會正式拜相。首相一職一般由下議院多數黨領袖擔任，然後由首相「建議」女王任命其他內閣成員。而英國政府並唔向女王負責，而係向下議院負責，即間接噉向英國選民負責。佢亦係名義上嘅三軍統帥，但按國防大臣建議行事。女王亦參與到國家嘅司法體制中，法官名義上由佢委任，法庭以佢嘅名義行事，政府亦以女王名義提起公訴、簽發車牌同護照。所以女王唔需要車牌（雖然佢識揸車）同護照，法理上亦唔會畀人告。
由於女王長期留喺英國，佢原則上唔會，亦唔得閒參與其餘15個國家絕大多數嘅政治活動。女王會委仼由當地總理或國會「建議」嘅人選出仼總督一職，幫女王本人喺當地執行職務，亦因為女王喺嗰啲國家冇乜實際角色意義，因此嗰啲國家甚至會有民眾唔知道佢係自己國家嘅元首。
正因女王只係象徵性元首，缺乏實質政治意義，喺女王唔協調英聯邦王國外交政策下，佢喺國際衝突中嘅角色顯得矛盾。例如喺1970年代美國入侵格林納達中，佢統治嘅牙買加等七國出兵幫美國入侵同樣屬於自己嘅格林納達，但英國政府表示反對出兵，變相係「自己嘅政府反對效忠自己嘅軍隊入侵另一個由自己統治嘅國家」。
作為英聯邦元首，佢出席歷屆英聯邦首腦會議。雖然個職位唔係世襲，但英聯邦各國喺2018年嘅會議後，仍認同下一仼元首將由查理斯三世繼仼。

個人興趣
佢係一位賽馬發燒友，英國名駒「嘉登行宮」嘅馬主就係佢本人，超過九十歲嘅佢有時重會騎馬。女王亦都鍾情於哥基犬，佢第一隻哥基犬Susan由父王佐治六世贈送，並繁殖咗十四代，自此哥基可以話陪伴咗女王大半生，包括一齊拍2012年倫敦奧運宣傳片。但由於年歲已高，佢已唔再繁殖哥基犬，最後一隻Susan嘅後代Willow喺2018年4月15號逝世，不幸消息打擊女王。

屋企
老豆佐治六世，阿媽伊利沙伯王太后，係貴族第十四代斯塞莫同京荷恩伯爵克勞德·鮑斯ー利昂第四個女。而佢仲有一個細妹瑪嘉烈公主。細個嘅伊利沙伯，屋企人多數會叫佢「莉莉畢」（Lilibet）。
1947年，佢同第三代表哥菲臘·蒙巴頓結婚。菲臘本身係希臘王子，為咗同佢結婚，放棄咗希臘嘅王位繼承權，以「菲臘·蒙巴頓上尉」嘅身份入門英國王室。根據慣例，佢哋嘅仔女應該要姓「蒙巴頓」；但由於阿媽伊利沙伯唔想溫莎王朝變成「蒙巴頓王朝」，所以仔女都唔跟菲臘嘅姓，而係保留溫莎王朝身份，響必要嗰陣用「蒙巴頓ー溫莎」（Mountbatten-Windsor）呢個姓。佢哋嘅仔女有：
查理斯三世
安妮長公主
約克公爵安德魯王子
愛丁堡公爵愛德華王子
伊利沙伯港

伊利沙伯港（英文：Port Elizabeth；科薩文：Gqeberha）係南非一座城，喺東開普，人口31萬。
2021年2月23號，南非政府以Gqeberha（源自市內最古老嘅鎮之一Walmer嘅荷沙名）取代伊利沙伯港呢個名。
伊利沙伯中學

伊利沙伯中學（英文：Queen Elizabeth School；簡稱伊中、伊利沙伯、QES、QE）係香港第一間政府男女英文中學，響香港九龍旺角洗衣街同太子道西交界嘅細山上面，隔籬係新世紀廣場、中華基督教會協和小學同香港布廠商會公學。搞學校嘅構思係響1953年諗嘅，嗰時伊利沙伯二世登基。1954年9月，借用英皇書院校舍開下午校，響1955年10月正式搬去旺角而家嗰度。
1962年，新界西貢區斬竹灣嘅校營開始用得。1997年香港回歸中國，校徽由舊時嘅英國皇冠改做教育署標誌。後嚟，教育署響2003年畀教育統籌局（教統局）取代埋，校徽再改。2004年9月，新翼校舍開始用得。

辦學宗旨
中文校訓係「修己善群」，拉丁文係「Vos Parate Ut Serviatis」，英文係「Prepare Yourselves That You May Serve」。教學宗旨係：
為學生提供全人教育，令學生響德、智、體、群、美呢五方面都有好好嘅發展。
透過均衡嘅課程同有啟發性嘅學習環境，令學生充分發展各方面嘅潛能，同埋培養生活紀律、公民意識，貫徹校訓「修己善群」嘅精神，進德修業，服務社群。
伊利沙伯女王群島

伊利沙伯女王群島（英文：Queen Elizabeth Islands）係加拿大北極群島北部嘅群島。島名紀念英女王伊利沙伯二世1953年加冕。
伊利沙伯女王醫院

伊利沙伯女王醫院（英文：Queen Elizabeth Hospital）簡稱QEH，係一間喺馬來西亞沙巴州亞庇嘅政府公立醫院，亦係亞庇甚至係成個沙巴州最主要嘅公立醫院之一。伊利沙伯女王醫院喺1981年建立，以英女王伊利沙伯二世嘅名嚟命名。

歷史
1957年：伊利沙伯女王醫院前身嘅第一棟建築大樓建立。
1971年：英國女王伊利沙伯二世到訪參觀呢間醫院。
1981年：醫院嘅第二棟建築大樓建立，伊利沙伯女王醫院正式成立。
2009年：馬來西亞聯邦政府購買咗沙巴醫學中心（SMC）嘅舊建築大樓，並將佢翻新做伊利沙伯女王第二醫院（Queen Elizabeth Hospital II，QEH2） 。
Ď

Ď, ď係捷克文、斯洛伐克文同埋羅姆文入面嘅字母。
Ě

用 Doulos SIL 字體寫嘅大階同細階 Ě。
Ě（細階：ě）係一個用於捷克文、索布文、爪哇文、巽他文、普通話拼音同原始斯拉夫文（英文：Proto-Slavic language）嘅拉丁字母，由字母 E 同抑揚符（英文：caron）合併組成。

捷克文
Ě 係古捷克文顎化嘅遺跡。 最初嘅顎化音素 Ѣ /ě/ [ʲɛ] 消失咗，變成咗 [ɛ] 或 [jɛ]，但係作為字素被保留咗落嚟。
呢個字永遠唔會喺字頭出現，發音視乎於前面嘅輔音：
[ɟɛ, cɛ, ɲɛ] 正寫係 dě、tě、ně 而唔係 ďe、ťe、ňe（類似 di、ti、ni）。
[bjɛ, pje, vjɛ, fjɛ] 正寫係 bě、pě、vě、fě 而唔係 bje、pje、vje、fje。然而，有啲單詞（vjezd，「入口」；objem，「體積」）依然都係用 bje、vje 寫，因為 je 是字源嘅一部分，前面有前綴 v- 或 ob- 。
[mɲɛ] 正寫係 mě 而唔係 mňe。出於詞源原因，mně 喺某啲字會出現（形容詞 jemný → 副詞 jemně）。

塞爾維亞—克羅地亞文
Ě 喺塞爾維亞—克羅地亞文入面有時有標記 Ѣ 嘅用途，歷史上非常之常用，但係隨著時間嘅推移，佢逐漸被 je 取代。Ě 目前淨係會喺科學同歷史性嘅文獻先會出現。

普通話
Ě 喺拼音當中代表 e 嘅第三聲，例如 xuě（雪）。

爪哇文
Ě 喺爪哇文代表中央元音（英文：Mid central vowel） [ə]。

巽他文
同爪哇文一樣，Ě 喺巽他文同樣代表中央元音（英文：Mid central vowel） [ə]。
Đ

Đ, đ係越南文、克羅地亞文同埋波斯尼亞文入面嘅字母。
Ğ

Ğ, ğ係一個喺土耳其文、阿塞拜疆文、哈薩克文同韃靼文度用嘅字母。
Č

Č, č係克羅地亞文、斯洛文尼亞文、波斯尼亞文、上索布文同埋下索布文入面嘅字母。
Ŋ

Ŋ（細階：ŋ）係喺拉丁字母，不過唔係基本嘅26個；好多非洲語言都有用。

發音
ŋ 嘅基本發音係 /ŋ/。
Salers

Salers係法國嘅一個市鎮，位置喺康塔爾。
Salerm

Salerm係法國嘅一個市鎮，位置喺奧斯坦尼大區嘅上加龍。
Salignac-Eyvigues

Salignac-Eyvigues係法國嘅一個市鎮，位置喺多多涅。
Salignac-sur-Charente

Salignac-sur-Charente係法國嘅一個市鎮，位置喺濱海沙藍特。
Salesforce

Salesforce係美國科技公司，主要賣同顧客關係管理相關嘅雲端服務同軟件。
Salice

Salice係法國嘅一個市鎮，位置喺南歌斯嘉。
Salignac-de-Mirambeau

Salignac-de-Mirambeau係法國嘅一個市鎮，位置喺濱海沙藍特。
中島裕翔

中島裕翔（1993年8月10號—）係日本嘅一個男藝人同埋演員，組合Hey! Say! JUMP成員。
中島豪

中島豪（1976年1月15號—）係日本足球員，司職後衞，效力過浦和紅鑽，及福岡黃蜂。
中島裕希

中島裕希（1984年6月16號—）係日本足球員，司職前鋒，效力町田澤維亞。
中峽道

中峽道（英文：Middle Gap Road）係香港灣仔峽一條馬路，由布力徑、甘道同金馬麟山道交界開始，另一邊係掘頭路。街名係嚟自中峽，但條路去唔到中峽。
中嶋穰

中嶋穰（1980年7月3號—）係日本足球員，司職前鋒，效力過鹿島鹿角。
中島裕美子

中島裕美子 ，係日本嘅一個女藝人同埋配音員。
中島賢星

中島賢星（1996年9月23號—）係日本足球員，司職中場，效力橫濱水手。
中嶋美智代

中嶋美智代，係日本嘅一個女藝人同埋配音員。
僑匯

僑匯係一種非商業性嘅過數，通常都係由一個喺外國做野嘅員工，匯錢返去自己屋企人或者朋友嘅國家。對於發展中國家，呢個係除咗發展援助之外最大嘅資金來源之一，亦係國際經濟嘅資本流動嘅重要成分。
截至2022年，印度係全世界僑匯數額最高嘅國家，高達1,000億美金。其次嘅係：墨西哥（600億）、中國（510億）、菲律賓（380億）、埃及（320億）、同巴基斯坦（290億）。
僑聯中學

番禺僑聯中學：喺番禺市橋。
南村僑聯中學：喺番禺南村鎮。
僑福

僑福（英文：Guildford）係英國英倫舒梨一座城，人口14萬。
僑福道

僑福道（英文：Guildford Road）係香港扯旗山一條馬路，由山頂道同白加道交界開始，另一邊係掘頭路。
偷心

《偷心》係香港歌手張學友出嘅第7張國語專輯。

簡介
呢張國語唱片大多數歌曲精選同翻唱咗之前喺香港大熱嘅粵語歌，例如你冷的像風（餓狼傳說），我希望你相信（來來回回）等，但重係唔缺乏製作精良嘅新品，似《別問》、《我不在乎等多久》等，主打歌曲《偷心》嘅曲風就比較反傳統。一般《偷心》被認為係一張對於1995演唱會過度性質嘅國語唱片。
偷梁換柱

偷梁換柱係三十六計入面嘅第25個計策，歸類入並戰計。原文係：「頻更其陣，抽其勁旅，待其自敗，而後乘之，曳其輪也。」
內容係要頻繁令敵方變更陣容，等佢自己失敗，符合返《易經．既濟卦》所講：「先拖住敵人，然後搵機會再取代佢」
偷情

偷情，又叫外遇，係指其中一方或者雙方都已經有配偶，但仍然一齊有愛同埋性嘅關係。如果對方係結咗婚嘅女性，就叫搞人老婆。
偷嘢

偷嘢（粵拼：tau1 je5），係鬼鬼鼠鼠，仲未問過人就將人哋私有財產據為已有。偷係鬼鼠，同夾硬搶唔同，不過都係唔道德行為，甚至係種犯罪。偷嘢嘅人嗌做賊。

犯罪成因
細路仔唔知攞人嘢要問准人，如果唔係就嗌做偷，自細家長學校冇教。
明知唔好，不過真係幾日冇嘢落肚，好口渴好肚餓，有嘢食咗先算。
貪心
俠盜精神
反社會人格
以為同對方玩吓
插贓嫁禍
壞朋輩學英雄
食咗藥精神異常，唔知偷咗嘢

例子
鼓吹盜版方面，都算偷嘢嘅一種。因為盜版參與者偷咗私有制下，個人嘅知識產權。
實店高賣、遊戲度「偷虛寶」，甚至自把自為用咗第啲人身份等唔同嘅方式都係偷嘢。
偷襲珍珠港

偷襲珍珠港，又叫珍珠港事件或者珍珠港事變，係1941年12月7號（美國時間）清晨，日本聯合艦隊嘅飛機同迷你潛艇，突然襲擊美國太平洋艦隊喺夏威夷檀香山嘅基地珍珠港，同埋歐胡島上美軍飛機場嘅事件。偷襲直接促使美國喺第二日正式參戰。日本軍部稱呢次軍事行動為夏威夷行動同埋AI行動，計劃時稱Z行動。日本之所以偷襲珍珠港，就係想癱瘓美國太平洋艦隊。咁日本打東南亞嘅大英帝國、荷蘭同美國領地嗰陣，美國就阻唔到佢。喺日本突襲珍珠港嘅七個鐘內，日軍仲攻打埋美國嘅菲律賓、關島同埋威克島，英國嘅馬來亞、星加坡同香港。
呢件事係第二次世界大戰太平洋戰爭嘅開始，亦係二戰嘅轉捩點。

外交背景
日本同美國早喺1920年代起就意識到佢哋有機會爆發戰爭，而且亦有計劃應對。日本自1890年代就好警愓美國喺太平洋嘅區域同軍事擴張。當其時美國吞併太平洋嘅島嶼，例如夏威夷同菲律賓，令日本感到美國已經接近或者干涉佢嘅勢力範圍。
雖然日本喺美國拒絕咗種族平等議案後開始對美國採取警誡政策，但兩國仍然可以和平合作，維持貿易。直到1931年日本入侵滿洲之前，兩國關係都未有變壞。之後十年，日本喺中國擴張，令第二次中日戰爭喺1937年爆發。為咗喺東亞大陸贏得勝利，日本花心機孤立中國，又去確保足夠物資供應。「南進政策」就係為咗呢啲目的而度出嚟嘅。
自從1937年發生咗好多事，令日本喺西方社會嘅民意下滑，例如日本擊沉美軍柏奈號、日本士兵掌摑美國駐南京領事艾力臣同南京事件。美國試圖提議同英國一齊禁運日本但失敗。 1938年，應總統羅斯福呼籲，美國公司唔再賣軍用品畀日本。
1940年，日本入侵法屬印度支那，想截斷中國嘅補給線。當時美國終止運往日本嘅飛機、零件、機械同埋飛機油，所以日本認為美國對佢哋唔友善。
但係美國冇停到石油出口，部分原因係華府普遍認為日本依賴美國石油，萬一停咗，日本就可能會當佢係極度挑釁。
1940年年中，羅斯福總統調走太平洋艦隊，由聖地牙哥調去夏威夷。 佢仲命令菲律賓準備打仗，想用呢兩招阻止日本喺遠東擴張。因為日本軍部（誤）以為佢哋一進攻英國嘅東南亞殖民地，包括星加坡 會拉埋美國入戰。為咗阻止美國海軍干涉佢哋喺東南亞嘅行動，日本要預先攻打美國。 日本參謀仲認為要打埋菲律賓。橙色戰爭計劃預計美國要40,000個精銳去守住菲律賓，但麥克阿瑟認為要用多十倍士兵，所以呢個計劃從來都冇實施過。1941年，美國參謀就預咗一旦打仗，就棄守菲律賓。同年，海軍上將兼亞洲艦隊司令Thomas C. Hart就收到呢個棄守命令。
1941年，日本趁法國淪陷，奪取法屬印度支那。美國卒之停運石油去日本，部分係因為美國嘅新措施，限制咗本地嘅石油消耗。 因美國禁運，日本打算奪取荷屬東印度豐富嘅石油資源。 8月17號，羅斯福警告日本，如果「鄰國」遭受攻擊，美國會有措施準備反對。 日本依家處於兩難局面，一係就撤出中國丟自己架，一係就喺歐洲嘅東南亞殖民地嗰度搶新嘅戰略物資。[未記出處或冇根據]
日美兩國喺1941年談判，試圖修補關係。日本提出條件，話會同中國國民政府議和，然後撤出中國大部份地區同埋印度支那。而且日本仲話會用新嘅方式去睇三國同盟，話如果其他國家同日本互利互惠，就會約束自己嘅貿易歧視行為。呢啲提案都被華府拒絕。時任首相近衛文麿話要見羅斯福，但對方就話要傾掂先至見。 美國駐日大使多次同羅斯福講同近衛見面，警告佢話只有呢個做法先可以保住想和解嘅近衛政府，先可以維持太平洋和平， 但都係冇見到。日本軍部拒絕近衛文麿嘅撤退命令之後，一個月內閣就倒台。
日本最後嘅提議喺11月20號提出，話如果美國、英國、荷蘭供應一百萬加侖飛機油、撤銷制裁同埋唔再支援中國嘅話，日本就撤出南印度支那，而且唔會攻打東南亞。 美國喺11月26號（即日本嘅27號）反建議，即係Hull嘅備忘錄，要求日本無條件撤出中國，仲要同太平洋各勢力簽定互不侵犯協議。日本時間嘅26號，亦即係條件送到日本嘅前一日，日本派遣嘅部隊已經出航，駛去珍珠港。[未記出處或冇根據]
偷窺無罪

《偷窺無罪》係一套2002年上映嘅香港電影，由麥子善執導，吳彥祖、麥家琪、林雅詩、任港秀主演，改編自台灣璩美鳳光碟事件。
呢套戲有唔少大膽涉及性嘅情節，被視為麥家琪其中一套最出名嘅作品。任港秀同吳彥祖嘅親密床戲，同埋同麥家琪嘅情慾戲，亦係戲入面比較令人深刻嘅情節。不過，吳彥祖喺多年後接受訪問嘅時候話自己其實係俾人呃，但由於已經簽咗約，無得唔拍。
The Power Plant

The Power Plant 係加拿大多倫多嘅一間當代美術館，喺正湖邊，屬於湖濱中心嘅一部分，入面兩層都有展館，全年免費入場。間館每年大約策劃6至9個展覽，主要係個展。
去呢度可以搭街車，喺湖濱中心站（Queens Quay West at Harbourfront Centre）落車，再行過湖邊。
佢個名意思係 ｢發電廠｣；間建築物1926年起，喺1980年之前曾經真係發電廠，之後改建成美術館，1987年5月1號啟用，第一個展覽叫 《Toronto: A Play of History (Jeu d’histoire)》。
The ONE

The ONE係香港九龍尖沙嘴一座商場，喺彌敦道100號，樓高23層，總面積超過40萬平方呎，係香港目前樓層數最高嘅純商場，概念來自日本銀座式大型綜合商場。商場由華人置業投資額大概港幣25億發展，喺2010年10月29號開幕。2014年，華人置業公告以代價最高港幣78.8億將此物業賣畀大股東劉鑾雄，2015年7月以實際代價港幣50.2億完成交易，華人置業集團而家為其提供物業管理。

途經交通
港鐵荃灣綫佐敦站D出口，行10分鐘。
尖沙咀站B1出口，行100米，約3分鐘。
The Pirate Bay

The Pirate Bay係笪喺瑞典嘅快佬分享網站，裏頭擺咗同 track 啲 BT 快佬（.torrent），話自己係「世界至大嘅 BT tracker」，The Pirate Bay 係至受歡迎網站 107 位。個站靠賣廣告維生。2003年11月由瑞士反版權組職 Piratbyrån（盜版社）搞出嚟，2004年10月成為獨立組職。
佢哋嘅頭頭 Frederik Neij、Gottfrid Svartholm Warg、Carl Lundstrom 同埋 Peter Sunde 俾瑞典執法拉咗，判一年，重要一人罰成百萬；佢哋由頭到尾都唔認罪，話畀唔起罰款亦都唔會畀，就算有錢都寧願燒咗佢，一粒灰都唔會賠。
佐迪

佐迪（西班牙文：Jordi Tarrés Páramo，1981年3月16號—）係香港一足球員，司職前鋒，喺加泰隆尼亞巴薩隆拿出世，試過為加泰隆尼亞足球代表隊披甲。2010年去到香港效力香港甲組足球聯賽球隊傑志，先後被外借至流浪同埋理文。2017年攞到香港特區護照，跟手被徵召入香港足球代表隊。2018年1月回歸傑志，因為新加盟傑志嘅烏拉圭前國腳科蘭著咗佢件18號波衫，佢改著14號。
佐迪·艾巴

佐迪·艾巴·拉莫斯（加泰羅尼亞文：Jordi Alba Ramos，1989年3月21號—）係西班牙職業男足球員，司職後衛，而家效力緊西甲球會巴塞隆拿同西班牙足球代表隊。
佐野友昭

佐野友昭（1968年4月14號—）係日本足球員，司職守門員，效力過名古屋八鯨，NKK，福岡黃蜂，佐川急便東京，及水戶蜀葵。
佐賀機場

佐賀機場（粵音：zo3 ho6 gei1 coeng4）係喺日本九州地方嘅一個機場，喺1998年嗰陣起好兼且開放畀人用嚟搭飛機。
佐野弘子

佐野弘子（1983年2月5號—）係日本足球員，踢中場，曾經喺2003年為日本女子足球代表隊出場1次。
利安定

利安定係奧地利西北部上奧地利州一個城市。
利尿劑

利尿劑，又叫利尿藥，係促進尿液分泌嘅藥，可以用嚟醫心臟衰竭、肝硬化、高血壓、水中毒同腎病。
利安邨

利安邨係香港嘅一條公共屋邨，喺新界馬鞍山烏溪沙沙安街23號，一共有5座樓，1993年入伙。

交通
港鐵屯馬綫烏溪沙站B出口，行5-10分鐘。
利寶閣集團

利寶閣集團（Li Bao Ge Group Limited）係香港一間連鎖酒樓集團兼上市餐飲投資控股公司（港交所：1869），1998年由陳振傑創立，喺香港同中國都有業務，主要係以「利寶閣」（Star of Canton）品牌提供中式筵席同餐飲服務。
而家佢哋喺香港有4間分店，喺中國同阿里巴巴旗下嘅盒馬合作開設「店中店」。另外，佢哋喺2020年1月收購咗銷售燒味為主嘅新玖記。
佢哋不時會以唔同中菜（例如點心、片皮鴨同大閘蟹嘅放題做賣點，亦有搵肥媽做廣告宣傳。
由於肥媽嘅親中派立場，加上陳振傑另外出任副主席嘅組織現代管理 (飲食) 專業協會曾經發聲明祝賀立法會通過未經諮詢或香港人同意嘅2021年完善選舉制度修例，所以有啲黃色經濟圈支持者會將利寶閣當做藍店。
利尻機場

利尻機場（粵音：lei6 haau1 gei1 coeng4）係喺日本北海道嘅一個機場，喺1962年嗰陣起好兼且開放畀人用嚟搭飛機。
利孝和

利孝和（Harold Lee Hau Wo，1910年—1980年6月27號），原名利榮根，係香港生意人，希慎興業創辦人利希慎嘅第三個仔，無綫電視創辦人之一同埋第一任董事局主席。廣東新會雙水嘉寮人。

屋企
利孝和（圖左）同利陸雁群，喺1960年代影
利孝和老婆係陸雁群（1925－2022），尊稱「利孝和夫人」，曾經做過多年無綫電視非執行董事，佢哋有一仔三女。利孝和個仔利憲彬，係現任（截至2017年）無綫電視非執行董事，但冇無綫電視股權。而利孝和嘅仔女利蘊蓮、利憲彬亦係家族企業希慎興業嘅現任（截至2019年）董事。大女利藴梅喺1957年7歲嗰時病逝。
利安道

利安道（Lee On Road）係香港觀塘四順嘅主要道路，由順安順安道起到新清水灣道，全長1.3公里。呢條路有好多九巴，城巴，專線小巴綫響度經過，有唔少嘅巴士站。
利安道係社會福利署屬下秀寶綜合家庭服務中心嘅西面分界線。

文化
響香港電腦遊戲《小朋友齊打交2》，有一個場景係利安道。
利安道 32 號嘅順利紀律部隊宿舍第二層平台有食肆，唔少嗰區嘅居民去食嘢。
利寧莫雷諾

利寧莫雷諾（西班牙文：Lenín Moreno，1953年3月19號—）係厄瓜多爾前副總統同總統。佢響2017年2月嘅第34屆厄瓜多爾總統選舉贏咗，同年5月上任總統，至2021年退任。
侯活曉治

侯活曉治（Howard Hughes，出生名Howard Robard Hughes Jr.，1905年12月24號—1976年4月5號）係一位美國商業大亨、投資人、飛行員、航空工程師、電影導演、慈善家。佢去到後期嘅強迫症（OCD）惡化令到佢啲行為變得好古怪，而且過著隱居生活。
佢曾經監製一啲大成本同有爭議性嘅電影《The Racket（英文：The Racket (1928 film)）》（1928年）同埋《傷面人》（1932年），仲執導過《地獄天使（英文：Hell's Angels (film)）》（1930年）。之後佢控制埋RKO（英文：RKO Pictures）電影公司。
侯永昌

侯永昌，香港親中派政治人物兼道教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
侯活卡特

侯活卡特（Howard Carter，1874年5月9號—1939年3月2號），係英國考古學家，出名成就主要係1922年發現咗古埃及法老王圖坦卡門個王陵。
侯煥玲

侯煥玲（粵拼：hau4 wun6 ling4；英文：Candy Hau；1922年11月30號—2018年2月19號）係香港女演員，1989年出道，拍過《小小小警察》、《喋血雙雄》、《審死官》、《嚦咕嚦咕新年財》、《我左眼見到鬼》、《神經俠侶》、同《六樓后座》等嘅戲。佢因成日喺周星馳主演嘅電影入面出境而俾觀眾叫做「星爺御用阿婆」。
2018年2月19號，佢喺香港東華三院黃大仙醫院過身，終年95歲。
侯漢敏

侯漢敏係新疆維吾爾自治區黨委宣傳副部長、外宣辦主任。嚮2009年新疆武警毆打香港記者案出名。
侯漢敏覺得新聞發言人係政府代言人，要將政府意圖令傳播媒體接受，再將佢變成媒體自己講嘅，再令人民群眾接受。
侯活加特拿

侯活加特拿（Howard Gardner，1943年7月11號—）係美國嘅心理學家，因為提出過多元智能理論而出名，仲寫咗本《Frames of Mind: The Theory of Multiple Intelligences》嚟解釋佢套理論。佢寫過幾百篇研究文章同埋卅幾本書，有啲仲翻譯咗做卅幾種語言。
冪函數

冪函數係指涉及到冪運算嘅函數，標準格式係  ，入面  係變數；  係常數，可以係整數(包括0同負數)、有理數、實數或者係複數。
冪集

喺集合論入面，一個集嘅冪集係指佢所有嘅子集所組成嘅集合。

定義
一個集合 A 嘅冪集係指佢所有嘅子集組成嘅集合，符號上就係 。舉個例，如果 ，咁 A 嘅冪集就係：。
冪集公理就係講如果一個集 A 存在嘅話，佢嘅冪集都存在。

性質
任何集嘅冪集都有空集，因爲空集係任何集嘅子集。
空集嘅冪集有一個元素：
冧心

冧心（粵拼：lam1 sam1；英文：lump sum），又嗌做整筆支付（粵拼：zing2 bat1 zi1 fu6）或者淋瀋支付（淋瀋嘅粵拼：lam4 sam2），係指一嘢過畀晒要畀嘅錢，相對於逐年逐年或者逐個月逐個月畀。家下「冧心」呢隻詞會用喺金融例如買樓呢方面，指嘅係總樓價。
啲人講親冧心，好多時都係講緊退休嘅問題—同定期式噉畀嘅退休金比起上嚟，整筆式噉攞退休金有好有唔好，一吓過攞晒成嚿錢有好處，例如有得攞筆錢去做投資，但同時又有風險嘅，例如可能個人條命長得滯，瓜老襯之前就經已使晒筆錢。
冨樫和美

冨樫和美 ，係日本嘅一個女藝人同埋配音員。
冨田康平

冨田康平（1996年6月9號—）係日本足球員，打後衞位置，效力京都不死鳥。
冪集公理

冪集公理係集合論裏面嘅一條基本公理，佢講嘅係任何一個合法嘅集合嘅所有子集可以組成一個合乎集合論要求嘅集合，呢個集合稱為原來個集合嘅冪集。
共同市場

共同市場 (英文：Common market)，又叫做單一市場 (英文：Single market)，係一種貿易圈嘅政策，就係當成員國之間嘅大部分貿易障礙，都已經清走哂。呢個意思即喺個市場入面，任何工人、貨物、資金、同服務等等，都會有遷徙自由。
共同市場嘅目標，就係能夠喺經濟貿易方面，令跨過國家邊界等同喺一個國家裏面一樣咁流通。所以，邊界上嘅任何邊境管制，都應該盡量減都到少或者完全剷埋，因為越多管制就越麻煩過，令貿易唔流通。
共同通訊社

共同通訊社，簡稱共同社，係日本一間通訊社，喺1945年開張，總部設喺東京港區。